ኮሮና ቫይረስ በጣሊያን የዜጎች እንቅስቃሴ እንዲገደብ እያደረገ ነው፡፡
በጣልያን የኮሮና ቫይረስ ሥርጭት ከፍተኛ ደረጃ ላይ መድረሱን የሀገሪቱ ጠቅላይ ሚኒስትር ገለጹ፡፡የጣልያኑ ጠቅላይ ሚኒስትር ጁሴፔ ኮንቴ እንደተናሩት በቫይረሱ ሥርጭት የተነሳ ቢያንስ 16 ሚሊዮን ሰዎች በሎምባርዲ ክልል እና በሌሎችም 14 ግዛቶች በየቤታቸው ተገልለው እንዲቆዩ ትዕዛዝ ተላልፏል፡፡ ሰዎቹ ራሳቸውን አግልለው እንዲቆዩ ትዕዛዝ የተላፈው በቫይረሱ እንዳይጠቁና የተጠቁት ወደ ሌሎች እንዳያስተላልፉ ጥንቃቄ ለማድረግ ሲባል ነው፡፡ጣልያን በፍጥነት እየተዛመተ ያለውን የኮሮና ቫይረስ ሥርጭት ለመግታት የስፖርት ማዕከላት፣ የመዋኛ ገንዳዎች፣ የጉብኝት መዳረሻ ሙዚዬሞች እና ሰዎች የሚበዙባቸው መናፈሻዎች እንዲዘጉ አዝዛለች፡፡ የቀብርና የሠርግ ዝግጅቶችም እንዳይከናወኑ ክልከላ ተላልፏል፡፡